stanford-oval/wikipedia huggingface dataset:
รายชื่อสถานีโทรทัศน์ในประเทศไทย
สถานีโทรทัศน์ภาคพื้นดิน > ระบบดิจิทัล

บทความหลัก: โทรทัศน์ภาคพื้นดินระบบดิจิทัลในประเทศไทย
สถานีโทรทัศน์ภาคพื้นดิน > ระบบดิจิทัล > ผู้ให้บริการโครงข่ายส่งสัญญาณ

กสทช.เปิดย่านความถี่วิทยุระดับสูงยิ่งหรือที่นิยมเรียกว่ายูเอชเอฟ ระหว่างช่องสัญญาณที่ 26 จนถึงช่องสัญญาณที่ 60 สำหรับใช้แพร่ภาพออกอากาศ (ทั้งนี้ ตั้งแต่ปี พ.ศ. 2562 เป็นต้นมา ได้กำหนดให้มีการส่งสัญญาณระหว่างช่องสัญญาณที่ 21 ถึง 48 เพื่อนำคลื่นความถี่ 700 เมกะเฮิร์ตซ์ จัดสรรให้แก่ผู้ประกอบกิจการโทรคมนาคม สำหรับใช้ในการสื่อสารในระบบ 5 จี) โดยมีช่วงความถี่ 8 เมกะเฮิร์ตซ์ ต่อ 1 ช่องสัญญาณ และใช้ความถี่ 1 เมกะเฮิร์ตซ์ ต่อ 1 ช่องรายการ ดังนั้นแต่ละช่องสัญญาณ จึงมีความสามารถแพร่ภาพสูงสุด 8 ช่องรายการ โดยมีอุปกรณ์รวมส่งสัญญาณ ควบคุมการส่งแพร่ภาพ ในแต่ละช่องสัญญาณ ซึ่งตั้งแต่ปี พ.ศ. 2557 กสทช.อนุมัติให้เจ้าของโครงข่าย โทรทัศน์ระบบแอนะล็อกเดิมจำนวน 4 ราย เป็นผู้ให้บริการโครงข่ายในระบบดิจิทัล ผ่านอุปกรณ์รวมส่งสัญญาณจำนวน 5 ชุด (ชุดที่ 6 ยังไม่จัดสรรให้ใช้ช่องความถี่) ดังต่อไปนี้
ชุดที่ 1 - (สถานีกรุงเทพฯ ใช้ช่องสัญญาณที่ 26) กรมประชาสัมพันธ์ สำนักนายกรัฐมนตรี (ในนามสถานีวิทยุโทรทัศน์แห่งประเทศไทย)
ชุดที่ 2 - (สถานีกรุงเทพฯ ใช้ช่องสัญญาณที่ 36) สถานีวิทยุโทรทัศน์กองทัพบก กองทัพบก และกรมการทหารสื่อสาร
ชุดที่ 3 - (สถานีกรุงเทพฯ ใช้ช่องสัญญาณที่ 40) บริษัท อสมท จำกัด (มหาชน) (ในนามสถานีโทรทัศน์ช่อง 9 เอ็มคอตเอชดี)
ชุดที่ 4 - (สถานีกรุงเทพฯ ใช้ช่องสัญญาณที่ 44) องค์การกระจายเสียงและแพร่ภาพสาธารณะแห่งประเทศไทย (ในนามสถานีโทรทัศน์ไทยพีบีเอส)
ชุดที่ 5 - (สถานีกรุงเทพฯ ใช้ช่องสัญญาณที่ 32 จากเดิมช่องสัญญาณที่ 52) สถานีวิทยุโทรทัศน์กองทัพบก กองทัพบก และกรมการทหารสื่อสาร
สถานีโทรทัศน์ภาคพื้นดิน > ระบบดิจิทัล > สถานีโทรทัศน์ภาคบริการสาธารณะ

ช่องหมายเลข 2 - สถานีวิทยุโทรทัศน์แห่งประเทศไทย กรมประชาสัมพันธ์ สำนักนายกรัฐมนตรี (เคยออกอากาศคู่ขนาน ระบบแอนะล็อก วีเอชเอฟ ทางช่องสัญญาณที่ 11)
ช่องหมายเลข 3 - สถานีโทรทัศน์ไทยพีบีเอส องค์การกระจายเสียงและแพร่ภาพสาธารณะแห่งประเทศไทย (เคยออกอากาศคู่ขนาน ระบบแอนะล็อก ยูเอชเอฟ ทางช่องสัญญาณที่ 29)
ช่องหมายเลข 4 - สถานีโทรทัศน์เอแอลทีวี องค์การกระจายเสียงและแพร่ภาพสาธารณะแห่งประเทศไทย
ช่องหมายเลข 5 - สถานีวิทยุโทรทัศน์กองทัพบก กองทัพบก และกรมการทหารสื่อสาร (เคยออกอากาศคู่ขนานในระบบแอนะล็อก วีเอชเอฟ ทางช่องสัญญาณที่ 5)
ช่องหมายเลข 7 - ทีสปอร์ต 7 กระทรวงการท่องเที่ยวและกีฬา
ช่องหมายเลข 10 - สถานีวิทยุโทรทัศน์รัฐสภา สำนักงานเลขาธิการสภาผู้แทนราษฎร (เดิมออกอากาศผ่านระบบดาวเทียม ตั้งแต่วันที่ 12 สิงหาคม พ.ศ. 2549 ต่อมาเริ่มออกอากาศภาคพื้นดินระบบดิจิทัล ตั้งแต่วันที่ 23 กรกฎาคม พ.ศ. 2558)
ช่องหมายเลข 11 - สถานีวิทยุโทรทัศน์แห่งประเทศไทย ส่วนภูมิภาค กรมประชาสัมพันธ์ สำนักนายกรัฐมนตรี (ออกอากาศบนโทรทัศน์ภาคพื้นดินระบบดิจิทัล 4 จังหวัด เช่น จ.จันทบุรี จ.ขอนแก่น จ.เชียงใหม่ และ จ.สุราษฎร์ธานี)
สถานีโทรทัศน์ภาคพื้นดิน > ระบบดิจิทัล > สถานีโทรทัศน์ภาคบริการทางธุรกิจ

ประเภทรายการข่าวสาร และสาระ
ช่องหมายเลข 16 - ทีเอ็นเอ็น 16 (บริษัท ไทย นิวส์ เน็ตเวิร์ก จำกัด เครือทรูวิชันส์)
ช่องหมายเลข 18 - เจเคเอ็น 18 (บริษัท เจเคเอ็น เบสท์ ไลฟ์ จำกัด เครือเจเคเอ็น โกลบอล กรุ๊ป)
ช่องหมายเลข 22 - เนชั่นทีวี (บริษัท เอ็นบีซี เน็กซ์ วิชัน จำกัด เครือเนชั่น)
ประเภทรายการทั่วไป ภาพคมชัดปกติ (Standard Definition - SD)
ช่องหมายเลข 23 - ช่องเวิร์คพอยท์ (บริษัท ไทย บรอดคาสติง จำกัด เครือเวิร์คพอยท์)
ช่องหมายเลข 24 - ทรูโฟร์ยู (บริษัท ทรูโฟร์ยู สเตชัน จำกัด เครือทรูวิชั่นส์)
ช่องหมายเลข 25 - จีเอ็มเอ็ม 25 (บริษัท จีเอ็มเอ็ม แชนแนล จำกัด เครือแกรมมี่ โดยมีกลุ่มเดอะวันบริหาร)
ช่องหมายเลข 27 - ช่อง 8 (บริษัท อาร์.เอส.เทเลวิชัน จำกัด เครืออาร์เอส)
ช่องหมายเลข 29 - โมโน 29 (บริษัท โมโน บรอดคาซต์ จำกัด เครือโมโน)
ประเภทรายการทั่วไป ภาพคมชัดสูง (High Definition - HD)
ช่องหมายเลข 30 - ช่อง 9 เอ็มคอตเอชดี (บริษัท อสมท จำกัด (มหาชน); เคยออกอากาศคู่ขนาน ระบบแอนะล็อก วีเอชเอฟ ทางช่องสัญญาณที่ 9)
ช่องหมายเลข 31 - ช่องวัน 31 (บริษัท วัน สามสิบเอ็ด จำกัด เดอะ วัน เอ็นเตอร์ไพรส์ ในเครือแกรมมี่ กลุ่มของบอย ถกลเกียรติ และเครือบีดีเอ็มเอส)
ช่องหมายเลข 32 - ไทยรัฐทีวี (บริษัท ทริปเปิล วี บรอดคาสต์ จำกัด เครือหนังสือพิมพ์ไทยรัฐ)
ช่องหมายเลข 33 - ช่อง 3 เอชดี (บริษัท บีอีซี-มัลติมีเดีย จำกัด; เคยออกอากาศคู่ขนาน ระบบแอนะล็อก วีเอชเอฟทางช่องสัญญาณที่ 3 และยูเอชเอฟ ทางช่องสัญญาณที่ 32)
ช่องหมายเลข 34 - อมรินทร์ทีวี (บริษัท อมรินทร์ เทเลวิชัน จำกัด เครือทีซีซี)
ช่องหมายเลข 35 - ช่อง 7 เอชดี (บริษัท กรุงเทพโทรทัศน์และวิทยุ จำกัด; เคยออกอากาศคู่ขนาน ระบบแอนะล็อก วีเอชเอฟ ทางช่องสัญญาณที่ 7)
ช่องหมายเลข 36 - พีพีทีวี (บริษัท บางกอก มีเดีย แอนด์ บรอดคาสติง จำกัด เครือบีดีเอ็มเอส)
สถานีโทรทัศน์ระบบบอกรับเป็นสมาชิก > ส่วนกลาง

สถานีโทรทัศน์เคเบิลทรูวิชั่นส์ - ดำเนินการโดย บริษัท ทรูวิชั่นส์ จำกัด (มหาชน) ในเครือบริษัท ทรู คอร์ปอเรชั่น จำกัด (มหาชน) ภายใต้สัญญาสัมปทานกับ บริษัท อสมท จำกัด (มหาชน) ออกอากาศด้วยระบบเคเบิล (CAtv) และระบบดาวเทียม (DStv) ปัจจุบันย้ายมาดำเนินการภายใต้ บริษัท ทรูวิชันส์ กรุ๊ป จำกัด ที่เป็นผู้รับใบอนุญาตประกอบการจาก กสทช. โดยจำนวนรวมมากกว่า 100 ช่องรายการ (23 มกราคม พ.ศ. 2550)
ช่องโทรทัศน์ที่ไม่ใช้คลื่นความถี่ > ข่าวสาร

นิวส์วัน - ดำเนินการโดย บริษัท ผู้จัดการ 360 จำกัด ในเครือผู้จัดการ (4 มีนาคม พ.ศ. 2546)
ทีเอ็นเอ็น 2 - ดำเนินการโดย บริษัท ไทยนิวส์เน็ตเวิร์ก จำกัด ในเครือบริษัท ทรูวิชันส์ จำกัด (มหาชน) นำเสนอข่าวสาร และสาระบันเทิง (1 มกราคม พ.ศ. 2551)
ฟ้าวันใหม่ - ดำเนินการโดย บริษัท บลูสกายแชนเนล จำกัด ออกอากาศผ่านดาวเทียมและทางอินเทอร์เน็ต (1 พฤศจิกายน พ.ศ. 2554)
วอยซ์ทีวี - ดำเนินการโดย บริษัท วอยซ์ ทีวี จำกัด (เดิมชื่อ บริษัท ฮาวคัม เอ็นเตอร์เทนเมนต์ จำกัด) นำเสนอรายการข่าวสาร สาระบันเทิง และรายการแนะนำสินค้า ปัจจุบันเช่าสัญญาณออกอากาศจากเอ็มวีทีวี (29 มิถุนายน พ.ศ. 2552)
ท็อปนิวส์ - ดำเนินการโดย บริษัท ท็อปนิวส์ ดิจิทัล มีเดีย จำกัด นำเสนอรายการข่าวสาร และสาระบันเทิงตลอด 24 ชั่วโมง เช่าสัญญาณออกอากาศจากทีวีไดเร็ค (1 กุมภาพันธ์ พ.ศ. 2564)
ช่องโทรทัศน์ที่ไม่ใช้คลื่นความถี่ > สาระปกิณกะ

ทรูเอ็กซ์พลอร์
สำรวจโลก
ช่องโทรทัศน์ที่ไม่ใช้คลื่นความถี่ > กีฬาและนันทนาการ

ทรูสปอร์ต - ดำเนินการโดย บริษัท ทรูวิชันส์ จำกัด (มหาชน) นำเสนอการถ่ายทอดสดหรือบันทึกการแข่งขัน หรือรายการกีฬาทุกประเภทจากทั่วโลก (3 มีนาคม พ.ศ. 2538)
ช่องโทรทัศน์ที่ไม่ใช้คลื่นความถี่ > บันเทิงและดนตรี

ทรูเรียลิตี
ทรูไทยฟิล์ม
ทรูเอเชียนมอร์
ทรูซีรีส์
ทรูมูฟวี่ฮิตส์
ช้อป ชาแนล ดำเนินงานโดย บริษัท ช้อป โกลบอล ประเทศไทย จำกัด นำเสนอรายการแนะนำสินค้าต่างๆ ตลอด 24 ชั่วโมง
ทีวีไดเร็ค ดำเนินงานโดย บริษัท ทีวีไดเร็ค จำกัด นำเสนอรายการแนะนำสินค้าต่างๆ ตลอด 24 ชั่วโมง
ทีวีดีโมโม่ ดำเนินงานโดย บริษัท ทีวีไดเร็ค จำกัด นำเสนอรายการแนะนำสินค้าต่างๆ ตลอด 24 ชั่วโมง
ทรู ซีเล็คท์ ดำเนินงานโดย บริษัท ทรู จีเอส จำกัด นำเสนอรายการแนะนำสินค้าต่างๆ ตลอด 24 ชั่วโมง (28 กันยายน พ.ศ. 2554)
โอช็อปปิง - ดำเนินงานโดย บริษัท จี-ซีเจ จำกัด นำเสนอรายการแนะนำสินค้าต่างๆ ตลอด 24 ชั่วโมง (7 กรกฎาคม พ.ศ. 2555)
ไฮช้อปปิ้ง ดำเนินงานโดย บริษัท ไฮช้อปปิ้ง จำกัด นำเสนอรายการแนะนำสินค้าต่างๆ ตลอด 24 ชั่วโมง
ช่องโทรทัศน์ที่ไม่ใช้คลื่นความถี่ > การศึกษาและศาสนา

สถานีวิทยุโทรทัศน์การศึกษาทางไกลผ่านดาวเทียม - ดำเนินการโดย มูลนิธิการศึกษาทางไกลผ่านดาวเทียม ออกอากาศผ่านดาวเทียมจาก โรงเรียนวังไกลกังวล อำเภอหัวหิน จังหวัดประจวบคีรีขันธ์ จำนวนทั้งสิ้น 15 ช่องรายการ (5 ธันวาคม พ.ศ. 2538)
สถานีวิทยุโทรทัศน์เพื่อการศึกษา - ดำเนินการโดย ศูนย์เทคโนโลยีทางการศึกษา กรมส่งเสริมการเรียนรู้ กระทรวงศึกษาธิการ (12 สิงหาคม พ.ศ. 2537)
อาร์ยูทีวี - ดำเนินการโดย สำนักเทคโนโลยีการศึกษา มหาวิทยาลัยรามคำแหง (มร.) นำเสนอรายการโทรทัศน์เพื่อการศึกษาทางไกล และประชาสัมพันธ์ข่าวสารของ มร. (พ.ศ. 2549)
เอสทีโอยูแชนเนล - ดำเนินการโดย สำนักเทคโนโลยีการศึกษา มหาวิทยาลัยสุโขทัยธรรมาธิราช (มสธ.) นำเสนอรายการโทรทัศน์เพื่อการศึกษาทางไกล และประชาสัมพันธ์ข่าวสารของ มสธ. (กรกฎาคม พ.ศ. 2554)
ทรูปลูกปัญญาแชนแนล - ดำเนินการโดย บริษัท ทรูวิชันส์ จำกัด (มหาชน) นำเสนอสาระบันเทิง และความรู้ (1 กรกฎาคม พ.ศ. 2555)
ทรูเรียลิตี
ช่องโทรทัศน์ที่ไม่ใช้คลื่นความถี่ > เยาวชนและการ์ตูน

ทรูสปาร์กเพลย์ - ดำเนินการโดย บริษัท ทรูวิชันส์ จำกัด (มหาชน) นำเสนอรายการการ์ตูนแอนิเมชัน (17 เมษายน พ.ศ. 2532)
บูมเมอแรง - ดำเนินการโดย บริษัท เอ็มเทอร์เนอร์ จำกัด นำเสนอรายการการ์ตูนแอนิเมชัน (14 สิงหาคม พ.ศ. 2556)
นิคเจอาร์ - ดำเนินการโดย บริษัท ไวอาคอมอินเตอร์เนชั่นแนล จำกัด นำเสนอรายการการ์ตูนแอนิเมชัน (24 ธันวาคม พ.ศ. 2553)
ช่องโทรทัศน์อินเทอร์เน็ต > ข่าวสาร

ทีเอ็นเอ็น 16 (บริษัท ไทย นิวส์ เน็ตเวิร์ก จำกัด เครือทรูวิชันส์)
เนชั่นทีวี (บริษัท เอ็นบีซี เน็กซ์ วิชัน จำกัด เครือเนชั่น)
นิวส์วัน - ดำเนินการโดย บริษัท ผู้จัดการ 360 จำกัด ในเครือผู้จัดการ (4 มีนาคม พ.ศ. 2546)
ท็อปนิวส์ - ดำเนินการโดย บริษัท ท็อปนิวส์ ดิจิทัล มีเดีย จำกัด นำเสนอรายการข่าวสาร และสาระบันเทิงตลอด 24 ชั่วโมง เช่าสัญญาณออกอากาศจากทีวีไดเร็ค (1 กุมภาพันธ์ พ.ศ. 2564)
ช่องโทรทัศน์อินเทอร์เน็ต > บันเทิงและดนตรี

ช่องเวิร์คพอยท์ (บริษัท ไทย บรอดคาสติง จำกัด เครือเวิร์คพอยท์)
ช่อง 8 (บริษัท อาร์.เอส.เทเลวิชัน จำกัด เครืออาร์เอส)
โมโน 29 (บริษัท โมโน บรอดคาซต์ จำกัด เครือโมโน)
วันดี (บริษัท วัน สามสิบเอ็ด จำกัด เดอะ วัน เอ็นเตอร์ไพรส์ ในเครือแกรมมี่ กลุ่มของบอย ถกลเกียรติ และเครือบีดีเอ็มเอส)
ไทยรัฐทีวี (บริษัท ทริปเปิล วี บรอดคาสต์ จำกัด เครือหนังสือพิมพ์ไทยรัฐ)
ช่อง 3 พลัส (บริษัท บีอีซี-มัลติมีเดีย จำกัด; เคยออกอากาศคู่ขนาน ระบบแอนะล็อก วีเอชเอฟทางช่องสัญญาณที่ 3 และยูเอชเอฟ ทางช่องสัญญาณที่ 32)
อมรินทร์ทีวี (บริษัท อมรินทร์ เทเลวิชัน จำกัด เครือทีซีซี)
พีพีทีวี (บริษัท บางกอก มีเดีย แอนด์ บรอดคาสติง จำกัด เครือบีดีเอ็มเอส)
ช่องโทรทัศน์อินเทอร์เน็ต > กีฬาและนันทนาการ

ดาโซน - ดำเนินการโดย บริษัท ดาโซนกรุ๊ป จำกัด นำเสนอการถ่ายทอดสดรายการกีฬาทุกประเภทจากทั่วโลก (8 กรกฎาคม พ.ศ. 2558)
ช่องโทรทัศน์อินเทอร์เน็ต > เยาวชนและการ์ตูน

การ์ตูนคลับแชนเนล - ดำเนินการโดย บริษัท การ์ตูนคลับมีเดีย จำกัด ในเครือบริษัท เอฟฟ์ จำกัด นำเสนอรายการการ์ตูนแอนิเมชัน (1 มีนาคม พ.ศ. 2563)
เบบี้ทีวี - ดำเนินการโดย บริษัท ฟ็อกซ์เน็ตเวิร์คสกรุ๊ป จำกัด นำเสนอรายการการ์ตูนแอนิเมชัน (4 ธันวาคม พ.ศ. 2546)
สถานีโทรทัศน์ในส่วนภูมิภาค

บทความหลัก: สถานีวิทยุโทรทัศน์แห่งประเทศไทย ส่วนภูมิภาค
กรมประชาสัมพันธ์ ริเริ่มโครงการก่อตั้ง สถานีวิทยุโทรทัศน์แห่งประเทศไทย เครือข่ายในส่วนภูมิภาค จำนวน 12 แห่ง ทั่วประเทศ ในจังหวัดต่าง ๆ ดังต่อไปนี้
จังหวัดกาญจนบุรี  เก็บถาวร 2008-12-18 ที่ เวย์แบ็กแมชชีน - ออกอากาศระบบยูเอชเอฟ ช่องที่ 38
จังหวัดขอนแก่น  เก็บถาวร 2008-12-18 ที่ เวย์แบ็กแมชชีน - ออกอากาศระบบยูเอชเอฟ ช่องที่ 26
จังหวัดจันทบุรี  เก็บถาวร 2009-01-20 ที่ เวย์แบ็กแมชชีน - ไม่ทราบ
จังหวัดเชียงใหม่  เก็บถาวร 2008-12-16 ที่ เวย์แบ็กแมชชีน - ออกอากาศระบบวีเอชเอฟ ช่องที่ 11
จังหวัดตรัง - ออกอากาศระบบวีเอชเอฟ ช่องที่ 12
จังหวัดนครศรีธรรมราช - ออกอากาศระบบวีเอชเอฟ ช่องที่ 5
จังหวัดพิษณุโลก  เก็บถาวร 2009-01-29 ที่ เวย์แบ็กแมชชีน - ออกอากาศระบบวีเอชเอฟ ช่องที่ 7
จังหวัดภูเก็ต - ออกอากาศระบบวีเอชเอฟ ช่องที่ 5
จังหวัดยะลา - ออกอากาศระบบวีเอชเอฟ ช่องที่ 12
จังหวัดสงขลา  เก็บถาวร 2008-12-18 ที่ เวย์แบ็กแมชชีน - ออกอากาศระบบวีเอชเอฟ ช่องที่ 10
จังหวัดสุราษฎร์ธานี  เก็บถาวร 2008-12-18 ที่ เวย์แบ็กแมชชีน - ออกอากาศระบบวีเอชเอฟ ช่องที่ 12
จังหวัดอุบลราชธานี  เก็บถาวร 2008-12-18 ที่ เวย์แบ็กแมชชีน - ออกอากาศระบบยูเอชเอฟ ช่องที่ 33
สถานีโทรทัศน์ในอดีต > สถานีโทรทัศน์ภาคพื้นดิน (ส่วนภูมิภาค)

สถานีวิทยุโทรทัศน์แห่งประเทศไทย จังหวัดลำปาง - ดำเนินการโดย สำนักประชาสัมพันธ์เขต 3 กรมประชาสัมพันธ์ ต่อมา สำนักประชาสัมพันธ์เขต 3 ย้ายที่ทำการจากจังหวัดลำปาง ไปสู่จังหวัดเชียงใหม่ ส่งผลให้ต้องยกเลิกการออกอากาศรายการโทรทัศน์ที่จังหวัดลำปาง โดยออกอากาศรายการโทรทัศน์จากจังหวัดเชียงใหม่แทน และปรับปรุงระบบการบริหารงาน จึงเปลี่ยนชื่อเป็น สถานีวิทยุโทรทัศน์แห่งประเทศไทย จังหวัดเชียงใหม่ (2 เมษายน พ.ศ. 2505 - 29 ธันวาคม พ.ศ. 2543)
สถานีวิทยุโทรทัศน์แห่งประเทศไทย จังหวัดระยอง - ดำเนินการโดย สำนักประชาสัมพันธ์เขต 7 กรมประชาสัมพันธ์ ต่อมา สำนักประชาสัมพันธ์เขต 7 ย้ายที่ทำการจากจังหวัดระยอง ไปสู่จังหวัดจันทบุรี ส่งผลให้ต้องต้องยกเลิกการออกอากาศที่จังหวัดระยอง โดยออกอากาศจากจังหวัดจันทบุรีแทน และปรับปรุงระบบการบริหารงาน จึงเปลี่ยนชื่อเป็น สถานีวิทยุโทรทัศน์แห่งประเทศไทย จังหวัดจันทบุรี (9 มีนาคม พ.ศ. 2541 - 31 ตุลาคม พ.ศ. 2547)
สถานีโทรทัศน์ในอดีต > สถานีโทรทัศน์ระบบบอกรับเป็นสมาชิก

สถานีโทรทัศน์เคเบิลไอบีซี - ดำเนินการโดย บริษัท อินเตอร์เนชั่นแนล บรอดแคสติ้ง คอร์ปอเรชั่นส์ จำกัด (มหาชน) บริษัทในเครือ บริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัด (มหาชน) ภายใต้สัญญาสัมปทานกับ อ.ส.ม.ท. ปัจจุบันรวมกิจการกับ บริษัท ยูทีวี เคเบิล เน็ทเวิร์ค จำกัด (มหาชน) แล้ว (17 เมษายน พ.ศ. 2532 - พฤษภาคม พ.ศ. 2541)
สถานีโทรทัศน์ยูทีวีเคเบิลเน็ทเวิร์ค - ดำเนินการโดย บริษัท ยูทีวี เคเบิล เน็ทเวิร์ค จำกัด (มหาชน) บริษัทในเครือ บริษัท เทเลคอม เอเชีย คอร์ปอเรชั่นส์ จำกัด (มหาชน) ภายใต้สัญญาสัมปทานกับ อ.ส.ม.ท. ต่อมาได้รวมกิจการกับ บริษัท อินเตอร์เนชั่นแนล บรอดแคสติ้ง คอร์ปอเรชั่นส์ จำกัด (มหาชน) แล้วเปลี่ยนชื่อเป็นสถานีโทรทัศน์ยูบีซีเคเบิลทีวี (12 พฤศจิกายน พ.ศ. 2536 - พฤษภาคม พ.ศ. 2541)
สถานีโทรทัศน์ไทยสกาย - ดำเนินการโดย บริษัท สยาม บรอดแคสติ้ง จำกัด บริษัทในเครือธนายง ภายใต้สัมปทานกับ อ.ส.ม.ท. ปัจจุบันยุติการออกอากาศแล้ว เนื่องจากไม่สามารถชำระค่าใช้จ่ายช่องโทรทัศน์ผ่านระบบดาวเทียมให้แก่ไทยคมได้ (ชื่อในขณะนั้นคือ ชินวัตรแซทเทิลไลท์) ซึ่งในขณะนั้นอยู่ในช่วงเหตุการณ์วิกฤตการณ์เศรษฐกิจและการเงินในประเทศไทยเมื่อปี พ.ศ. 2540
สถานีโทรทัศน์เคเบิลยูบีซี - ดำเนินการโดย บริษัท ยูไนเต็ด บรอดคาสติ้ง คอร์ปอเรชั่น จำกัด (มหาชน) บริษัทในเครือ บริษัท ทรู คอร์ปอเรชั่นส์ จำกัด (มหาชน) ภายใต้สัญญาสัมปทานกับ อ.ส.ม.ท. ต่อมาเปลี่ยนชื่อเป็นสถานีโทรทัศน์ยูบีซี-ทรูเคเบิลทีวี (พฤษภาคม พ.ศ. 2541 - 9 มกราคม พ.ศ. 2549)
สถานีโทรทัศน์เคเบิลยูบีซี-ทรู - ดำเนินการโดย บริษัท ยูบีซี-ทรู จำกัด (มหาชน) บริษัทในเครือ บริษัท ทรู คอร์ปอเรชั่นส์ จำกัด (มหาชน) ภายใต้สัญญาสัมปทานกับ บริษัท อสมท จำกัด (มหาชน) ต่อมาเปลี่ยนชื่อเป็นสถานีโทรทัศน์เคเบิลทีวีทรูวิชั่นส์ (9 มกราคม พ.ศ. 2549 - 23 มกราคม พ.ศ. 2550)
โทรทัศน์ดาวเทียมเอ็นบีที - ภายใต้สัญญาสัมปทานกับ สถานีวิทยุโทรทัศน์แห่งประเทศไทย กรมประชาสัมพันธ์ (พ.ศ. 2548 - พ.ศ. 2553)
สถานีวิทยุโทรทัศน์ไททีวี - ดำเนินการโดย บริษัท ไททีวี วิทยุโทรทัศน์ จำกัด ภายใต้สัญญาสัมปทานกับ สถานีวิทยุโทรทัศน์แห่งประเทศไทย กรมประชาสัมพันธ์ ออกอากาศในระบบเอ็มเอ็มดีเอส จำนวนทั้งสิ้น 3 ช่องรายการ (เว็บไซต์ ไททีวี) เก็บถาวร 2009-02-04 ที่ เวย์แบ็กแมชชีน
เอเอสทีวี - ดำเนินการโดย บริษัท เอเอสทีวี (ประเทศไทย) จำกัด (พ.ศ. 2548 - พ.ศ. 2554)
สถานีโทรทัศน์เคเบิลซีทีเอช - ดำเนินการโดย บริษัท ซีทีเอช จำกัด (มหาชน) ซึ่งมีชื่อเดิมว่า บริษัท เคเบิล ไทย โฮลดิง จำกัด ออกอากาศด้วยระบบเคเบิล (CAtv) และระบบดาวเทียม (DStv)
สถานีโทรทัศน์เอ็มวีทีวี - ดำเนินการโดย บริษัท เอ็มวีเทเลวิชัน (ประเทศไทย) จำกัด ในเครือบริษัท มูฟวีโฮมวิดีโอ จำกัด
สถานีโทรทัศน์ในอดีต > สถานีโทรทัศน์อินเทอร์เน็ต

แอนิแมกซ์เอเชีย
ช็อคโกแลตทีวี
ทีวี 24 (เดิมชื่อ เอเชียอัปเดต) - ดำเนินการโดย บริษัท เดโมเครซีนิวส์เน็ตเวิร์ก จำกัด นำเสนอรายการข่าวสาร และสาระบันเทิงตลอด 24 ชั่วโมง
เดลินิวส์ทีวี ดำเนินการโดย บริษัท สี่พระยาการพิมพ์ จำกัด เครือหนังสือพิมพ์เดลินิวส์
เจเคเอ็นซีเอ็นบีซี - ดำเนินการโดย บริษัท เจเคเอ็น โกลบอล มีเดีย จำกัด (มหาชน) นำเสนอข่าวสารและรายการ ซึ่งเกี่ยวข้องกับเศรษฐกิจและการลงทุน
ตูนนี่ - ดำเนินการโดย บริษัท มีเดียเพล็กซ์ จำกัด นำเสนอรายการการ์ตูนแอนิเมชัน (16 มีนาคม พ.ศ. 2565 - 12 มิถุนายน พ.ศ. 2566)
ทรูอินไซด์ - ดำเนินการโดย บริษัท ทรูวิชันส์ จำกัด (มหาชน) (1 สิงหาคม พ.ศ. 2546 - 30 กันยายน พ.ศ. 2566)
ทรูมิวสิค - ดำเนินการโดย บริษัท ทรูวิชันส์ จำกัด (มหาชน) นำเสนอรายการเพลง (1 เมษายน พ.ศ. 2549 - 1 มกราคม พ.ศ. 2567)
มีเทนคลาเทรต

มีเทนคลาเทรต(Methane Clathrate) หรืออีกชื่อหนึ่งคือ มีเทนไฮเดรต (Methane Hydrate) เป็นสารที่ประกอบด้วยมีเทนในรูปผลึกโครงสร้างคล้ายน้ำแข็งแห้ง บางทีเราจะเรียกว่า น้ำแข็งไฟ ครั้งแรกถูกพบเกิดอยู่ภายนอกระบบสุริยะ ต่อมามีการค้นพบมีเทนคลาเทรต สะสมกับตะกอนที่อยู่ที่พื้นมหาสมุทรลึก
มีเทนคลาเทรต พบทั้งในตะกอนทะเลลึกหรือพบทั้งเป็นหินโผล่ขนาดใหญ่ที่พื้นทะเล เกิดจากการสะสมตัวของแก๊สที่ขึ้นมาจากบริเวณแนวรอยเลื่อนมีพลัง และจะตกผลึกเมื่อสัมผัสกับกระแสน้ำเย็น นอกจากนี้ยังพบมีเทนคลาเทรตในบริเวณแกนน้ำแข็งของขั้วโลกใต้อีกด้วย เราได้ศึกษาอายุและสรุปได้ว่าเมื่อแปดแสนปีก่อนในชั้นบรรยากาศของโลกเต็มไปด้วยมีเทนคลาเทรต
มีเทนคลาเทรตจะเสถียรที่อุณหภูมิประมาณ 0 องศาเซลเซียสและมีความดันสูงมาก อย่างไรก็ตามบางครั้งก็พบเสถียรได้ถึง 18 องศาเซลเซียส ทั้งนี้ขึ้นอยู่กับองค์ประกอบของมีเทนในโครงผลึกน้ำนั้น โดยทั่วไปแล้วจะพบมีเทนคลาเทรตอยู่ 1 mole ในน้ำ 5.75 moles และปริมาณ 1ลิตรของมีเทนคลาเทรตจะมีปริมาณมีเทนในรูปแก๊สอยู่ถึง 168 ลิตร
การตกสะสมตัว

มีเทนคลาเทรตจะไม่พบในทะเลตื้น(เช่น ตื้นกว่าสองพันเมตร) นอกจากนี้ยังมีเงื่อนไขในการเกิดคือจะพบแค่บางบริเวณของมหาสมุทรที่เป็นการตกสะสมตัวของหินตะกอนและบริเวณผิวน้ำมีอุณหภูมิต่ำกว่า 0 องศาเซลเซียส และที่ความลึกเกิน 300 เมตรมีอุณหภูมิอยู่ประมาณ 2 องศาเซลเซียส บางครั้งทะเลสาบน้ำลึกก็เป็นแหล่งสะสมตะกอนที่ดี เช่น ทะเลสาบไบคาลในเขตไซบีเรีย ของประเทศรัสเซีย และ ในรัฐอลาสก้าของสหรัฐอเมริกา มีการตกสะสมในชั้นหินทรายและหินทรายแป้ง (Siltstone) ที่ความลึกน้อยกว่า 800 เมตร การตกสะสมตัวในทะเลมักจะพบบริเวณไหล่ทวีปที่มีความลึกเหมาะสมจะพบการสะสมตัวของมีเทนคลาเทรตขนาดใหญ่มากได้
การตกสะสมตัว > มหาสมุทร

พบการตกสะสมตัวสองแบบหลักๆ แบบแรกกว่า 99% คือพบในรูปของ มีเทนคลาเทรตโครงสร้างแบบที่หนึ่ง (a structure I Chlarate) ที่มักพบเกิดกับตะกอนที่อยู่ลึก เกิดจากการสลายแยก CO2 จากพวกแบคทีเรีย มีเทนคลาเรตแบบนี้เชื่อว่าเกิดจากการผลิตมีเทนของแบคทีเรียที่อาศัยอยู่บริเวณนั้น ณ บริเวณนี้เป็นบริเวณที่มีความลึกปานกลาง คือ 300-500 เมตร เป็นบริเวณที่แก๊สมีเทนสามารถละลายเข้าไปอยู่ตามช่องว่างของโครงสร้างน้ำได้ ถ้าเกิดเหนือรับความลึกนี้แก๊สมีเทนจะลอยขึ้นสู่ผิวน้ำทั้งหมด และถ้าอยู่ใต้ระดับนี้แก๊สมีเทนก็จะคงสถานะแก๊สอยู่ต่อไป
แบบที่สองของการเกิดมีเทนคลาเทรต (a structure II Chlarate) เกิดใกล้บริเวณพื้นผิวของตะกอน เป็นสายไฮโดรคาร์บอนยาวต่อกัน ในโครงสร้างแบบนี้สัณนิษฐานว่าน่าจะเกิดจากการพัดพาแก๊สมีเทนมาจากทะเลลึกโดยแก๊สมีเทนเป็นผลผลิตจากกระบวนการเน่าเปื่อยผุพังโดยความร้อนของสารอินทรีย์ ตัวอย่างสถานที่ที่พบเช่น อ่าวเม๊กซิโก หรือ ทะเลสาบแคสเปียนบางครั้งเราอาจพบโครงสร้างแบบผสมที่มีเทนเกิดจากการย่อยสลายของแบคทีเรียและการผุพังจากความร้อน
ปกติแล้วการเกิดมีเทนคลาเรตมักเกิดในสภาวะที่มีออกซิเจนต่ำ โดยขั้นตอนจะเกิดบริเวณที่มีการตกสะสมตัวของตะกอนใต้ทะเลลึก ซึ่งบริเวณพื้นผิวของตะกอนที่ตกสะสมตัวจะพบ Aerobic bacteria ซึ่งเป็นแบคทีเรียที่ใช้ออกซิเจนในการหายใจและเปลี่ยนเป็น CO2 ซึ่งในกรณีที่มีอัตราการตกสะสมตัวต่ำคือ มากกว่า 1เซนติเมตรต่อปี จะทำให้สารอินทรีย์มีน้อยและมีการย่อยสลายโดยแบคทีเรียน้อย จะพบปริมาณออกซิเจนมาก จะไม่ค่อยเกิดมีเทนคลาเรต ในทางกลับกันในกรณีที่มีอัตราการตกสะสมตัวสูง แบคทีเรียจะใช้ออกซิเจนที่มีไปกับการย่อยสลายสารอินทรีย์จนหมด จะเกิดสภาวะ Anoxic (ออกซิเจนต่ำ) ในช่องว่างของตะกอนที่ตกสะสมตัว เมื่อนั้นมีเทนจะถูกผลิตมากโดย Anaerobic bacteria ซึ่งเป็นแบคทีเรียที่ไม่ใช้ออกซิเจนในการดำรงชีวิตที่อาศัยอยู่ตามช่องว่างของตะกอนนั้น มีเทนที่ถูกผลิตจะฝังและตกผลึกเป็นมีเทนคลาเทรตนั่นเอง นอกจากนี้ยังมีเงื่อนไขในการเกิดอื่นๆ เช่น ค่าความเป็นกรดเบสต้องอยู่ระหว่าง 6-8 จึงจะเกิดได้เป็นต้น
การตกสะสมตัว > มหาสมุทร > ขนาดของแหล่งกักเก็บ

ขนาดของแหล่งกักเก็บมีเทนคลาเทรตในทะเลยังไม่สามารถประเมินได้แน่ชัด แต่จากการประเมินในช่วงแรกๆ แล้วคาดว่ามีมีเทนคลาเทรตปูอยู่ตามพื้นท้องทะเล แต่ภายหลังพบว่ามีเทนคลาเทรตสามารถเกิดในบริเวณที่ลึกและแคบเช่นบริเวณไหล่ทวีป จนปัจจุบันมีการประเมินปริมาณมีเทนคลาเทรตทั่วโลกได้ประมาณ 1.5 ล้านลูกบาศก์กิโลเมตร ซึ่งจะมีปริมาณคาร์บอนสะสมอยู่กว่า 500-2500 จิกะตัน และมีปริมาณสะสมมากที่สุดอยู่บริเวณมหาสมุทรอาร์กติก จากปริมาณสำรองที่มีการประเมินทำให้มีการตื่นตัวในการพยายามนำมีเทนคลาเรตมาใช้ให้ได้อย่างคุ้มทุนและเพื่อทดแทนเชื้อเพลิงฟอสซิลอื่นๆ
การตกสะสมตัว > แผ่นทวีป

มีเทนคลาเทรตที่เกิดในทวีปจะถูกกักเก็บอยู่ในหินทรายและหินทรายแป้งที่ความลึกน้อยกว่า 800 เมตร กระบวนการเกิดเกิดจากอุณหภูมิที่เหมาะสมกับการย่อยสลายจากแบคทีเรียที่ช่วยแยกแก๊สออกจากสารไฮโดรคาร์บอนที่หนักกว่า ในพื้นทวีปพบบริเวณ อลาสก้า, ไซบีเรีย และตอนเหนือของแคนาดา
ประโยชน์ทางเศรษฐกิจ

อย่างที่ทราบว่ามีเทนคลาเทรตมีปริมาณสำรองมากกว่าแก๊สธรรมชาติตั้งแต่ 2-10 เท่า ซึ่งมีความเป็นไปได้ที่จะนำมาใช้เป็นเชื้อเพลิงจากไฮโดรคาร์บอนอย่างหนึ่ง อย่างไรก็ตามในหลายๆที่นั้นการสกัดแยกมีเทนคลาเทรตออกมาใช้มีค่าใช้จ่ายที่สูงเกินไป ปัญหาอีกอย่างคือผลประโยชน์ทางธุรกิจและการบุกรุกแย่งชิงพื้นที่กักเก็บ จนถึงทุกวันนี้มีแหล่งมีเทนคลาเทรตเพียงแหล่งเดียวที่มีศักยภาพคุ้มทุนและเปิดเพื่อการค้าคือ แหล่งแก๊สเมสโสยัคคา (Messoyakha Gas Field) ในเขตนอริสค์ (Norilsk) ของรัสเซีย ส่วนในประเทศญี่ปุ่นมีการตั้งเป้าว่าจะประสบความสำเร็จในการพัฒนามีเทนคลาเทรตและนำมาใช้ได้ในปี 2016 ส่วนในจีนก็มีการวางโครงการทุ่มเงินกว่า 100 ล้านเหรียญสหรัฐเพื่อพัฒนาโครงการแก๊สมีเทนคลาเทรต ส่วนในอเมริกาก็มีการพัฒนาวิธีการนำมีเทนคลาเทรตเพราะมีแหล่งแก๊สอยู่มากโดยเฉพาะในอ่าวเม็กซิโก วิธีการคือ ฉีด CO2 เข้าไปเพื่อให้เกิดปฏิกิริยาย้อนกลับ เพื่อแยกเอาแก๊สมีเทนออกมาใช้นั่นเอง
มีเทนคลาเทรตในกระบวนการผลิตแก๊สธรรมชาติ

มีเทนคลาเทรตมักจะพบอยู่ในกระบวนการผลิตแก๊สธรรมชาติ เป็นที่รู้กันว่าสารประกอบมีเทนเป็นโมเลกุลที่เล็กที่สุดในการเกิดไฮโดรคาร์บอนและสามารถเปลี่ยนเป็นโมเลกุลที่ใหญ่ขึ้นได้เช่น บิวเทน โปรเพน อย่างไรก็ตามยิ่งสายของโซ่ไฮโดรคาร์บอนยาวเท่าใดมันก็จะใหญ่เกินกว่าจะสามารถแทรกฝังอยู่ตามช่องว่างของน้ำได้ เมื่อนั้นมันจะไม่เสถียรและจะลดรูปกลับมาเป็นมีเทนเช่นเดิม ในบางครั้งสายการผลิตก็อาจมีปัญหาจากคุณสมบัตินี้ได้ เราแก้ได้โดยปรับลดความดัน เพิ่มความร้อน รวมถึงการใส่สารเคมีลงไปเช่น เอทีลีน ไกลคอล, เมทานอล ทั้งนี้การควบคุมปริมาณมีเทนต้องมีการทำอย่างเข้มงวด มิฉะนั้นอาจจะพบกับปัญหาเรื่องมวลของมีเทนที่เพิ่มขึ้นมากจะไปอุดตันในอุปกรณ์ท่อส่งต่างๆและความเสี่ยงจากความดันที่เพิ่มจากการชนกันก็เป็นได้ ปัจจุบันมีวิธีใหม่คือการผลิตตัวเหนี่ยวนำสารประกอบมีเทนคลาเทรต ซึ่งมีหน้าที่ป้องกันไม่ให้มีเทนคลาเรตจับตัวกันเป็นก้อนและไปอุดตันในท่อแก๊สได้
จีนมีแหล่งน้ำแข็งติดไฟ 3 แห่งกระจายตัวอยู่ในทะเลจีนใต้ และทะเลตะวันออกของประเทศ และมีแผนดำเนินการขุดเจาะน้ำแข็งติดไฟระหว่างปี 2010-2015 และจะดำเนินการขุดเจาะเชิงพาณิชย์ในปี 2020
แหล่งข้อมูลอื่น

Hydrates Information, Diagrams, & Research[ลิงก์เสีย]
Center for Hydrate Research เก็บถาวร 2010-03-24 ที่ เวย์แบ็กแมชชีน
Clathrates: little known components of the global carbon cycle
China and India Exploit Icy Energy Reserves
USGS Geological Research Activities with U.S. Minerals Management Service - Methane Gas Hydrates เก็บถาวร 2010-04-23 ที่ เวย์แบ็กแมชชีน
Sustainable energy เก็บถาวร 2010-06-10 ที่ เวย์แบ็กแมชชีน
Methane seeps from Arctic sea bed เก็บถาวร 2009-08-25 ที่ เวย์แบ็กแมชชีน
คลิป วิดีโอ การทดลองทางวิทยาศาสตร์ เมื่อน้ำทำปฏิกิริยากับ Calcium Carbide จะทำให้เกิด Acetylene gas
เป็ด เชิญยิ้ม

| ดร> ธัญญา โพธิ์วิจิตร |
| --- | --- |
ชื่อเกิด: ธัญญา โพธิ์วิจิตร
ชื่ออื่น: เป็ด เชิญยิ้ม
เกิด: 8 มิถุนายน พ.ศ. 2497 (70 ปี) อำเภอห้วยยอด จังหวัดตรัง ประเทศไทย
บิดา: สุเทพ โพธิ์วิจิตร
มารดา: วิจิตร โพธิ์วิจิตร
คู่สมรส: ก้ามปู ปัทมสูต
อาชีพ: นักแสดงตลก ผู้กำกับภาพยนตร์ ผู้จัดการทีมฟุตบอล นักธุรกิจ
ปีที่แสดง: พ.ศ. 2517–ปัจจุบัน
ดร.ธัญญา โพธิ์วิจิตร (เกิด 8 มิถุนายน พ.ศ. 2497) ชื่อเล่น เป็ด หรือที่รู้จักในชื่อ เป็ด เชิญยิ้ม เป็นนักแสดงตลกและผู้กำกับภาพยนตร์ชาวไทย เป็นผู้ก่อตั้งคณะ เชิญยิ้ม ร่วมกับโน้ต เชิญยิ้ม - (บำเรอ ผ่องอินทรกุล) , สรายุทธ สาวยิ้ม , สีหนุ่ม เชิญยิ้ม - (บุญธรรม ฮวดกระโทก)เมื่อ พ.ศ. 2523 อดีตนายกสมาคมศิลปินตลกแห่งประเทศไทย และเป็นอดีตรองกรรมการผู้จัดการ บริษัท เทโร เอ็นเตอร์เทนเม้นท์ จำกัด (มหาชน) หรือ บีอีซี-เทโร เอ็นเตอร์เทนเม้นท์ (ชี่อเดิม)
ประวัติ

เป็ด เชิญยิ้ม หรือ ดร.ธัญญา โพธิ์วิจิตร เกิด 8 มิถุนายน พ.ศ. 2497 ที่ตำบลห้วยยอด อำเภอห้วยยอด จังหวัดตรัง เป็นบุตรของนายสุเทพ กับนางวิจิตร โพธิ์วิจิตร (เสียชีวิตแล้วทั้งคู่ เนื่องจากไวรัสโคโรนา 2019 (โควิด-19)) สำเร็จการศึกษาประกาศนียบัตรวิชาการศึกษาขั้นสูง จากวิทยาลัยครูจันทรเกษม ระดับปริญญาตรี จากคณะรัฐศาสตร์ มหาวิทยาลัยรามคำแหง ปริญญาโท ด้านบริหารธุรกิจ สาขาจัดการทั่วไป จาก มหาวิทยาลัยศรีปทุม และปริญญาเอก ด้านวิทยาศาสตร์การกีฬา จาก มหาวิทยาลัยเกษตรศาสตร์ เมื่อต้นปี พ.ศ. 2558
ปัจจุบัน เป็นกรรมการผู้จัดการ บริษัท โคเมดี้ ไลน์ ผู้ผลิตรายการตลก ก่อนบ่ายคลายเครียด และรายการตลกอื่น ๆ ถ่ายทอดทางไทยทีวีสีช่อง 3 โดยมอบคณะเชิญยิ้มให้ ถั่วแระ เชิญยิ้ม และ ชูษี เชิญยิ้ม ดูแล
นอกจากนี้แล้วยังเป็นผู้จัดการทีมฟุตบอลอีกหลายทีม อาทิ ตรัง เอฟซี, ฟุตบอลหญิงทีมชาติไทยชุดอายุ 19 ปี เป็นต้น รวมถึงเป็นกรรมการกลางของสภาบริหารสมาคมฟุตบอลแห่งประเทศไทย
ด้านครอบครัว สมรสกับ ก้ามปู  ปัทมสูต บุตรสาวของสุประวัติ ปัทมสูต ผู้กำกับละครโทรทัศน์ , นักแสดงอาวุโสและ ศิลปินแห่งชาติ